Asylet (Oslo)

Asylet er det populære navnet på en bygning på Grønland i Oslo med adresse Grønland 28. Bygningen er også blitt kalt «Kommunalgården». «Asylet» ble bygget som kjøpmannsgård omkring 1730 (tilbygg 1798), i laftet tømmer og bindingsverk og pusset fasade. Huset var barneasyl 1839–65 og sykehus 1868–1903. I perioden 1903–1965 huset bygningen et aldershjem. Det har også fungert som tinghus og banklokaler (Akers Sparebank 1844 og Spareskillingsbanken 1851). Bygningen ble fredet i 1967 og har vært bydelshus siden 1982. Det drives kafé og restaurant med utleielokaler og uteservering i bygningen, samtidig som den også huser diverse kontorer og verksteder. Kilder Byantikvarens Gule liste Arkivert 9. oktober 2007 hos Wayback Machine. Besøkt 2. oktober 2009 Knut Are Tvedt, red. (2010). «Grønland». Oslo byleksikon (5. utg.). Oslo: Kunnskapsforlaget. s. 220. ISBN 978-82-573-1760-7. Eksterne lenker (no) «Asylet (Oslo)». Kulturminnesøk. Riksantikvaren – Direktoratet for kulturminneforvaltning.